चर्च
चर्च (अंग्रेज़ी: Church) शब्द यूनानी विशेषण का अपभ्रंश है जिसका शाब्दिक अर्थ है "येसु का"। हिन्दी बोलचाल में, इस विदेशज शब्द को अंग्रेज़ी से लिया गया है, जिसे आम बोलचाल की भाषा में, ईसाई धर्मस्थल के भवन के लिए उपयोग किया जाता है। वास्तव में, ईसाई समुदाय में, "चर्च" शब्द को दो अर्थों में प्रयुक्त किया जाता है: येसु का भवन, यानी धर्मस्थल, अर्थात् जिसे हिंदी में गिरजाघर कहा जाता है। तथा दूसरा अर्थ है, कुछ विशेष ईसाइ विश्वासियों का संगठन या समूह, जिसे हिंदी में कलीसिया कहा जाता है।